**Vyhlásenie tretej opakovanej voľby kandidáta/kandidátky na funkciu rektora/rektorky Trnavskej univerzity v Trnave**

Akademický senát Trnavskej univerzity v Trnave v zmysle § 10 ods. 5 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „Zákon o VŠ“), Štatútu Trnavskej univerzity v Trnave a Zásad voľby kandidáta na funkciu rektora a prijatia návrhu na odvolanie rektora vyhlasuje **tretiu opakovanú voľbu kandidáta/kandidátky na funkciu rektora/rektorky** Trnavskej univerzity v Trnave na funkčné obdobie 2024 – 2028 **na deň 30. mája 2024** o 10:00 hod. v historickej aule Pazmaneum, na Univerzitnom námestí č. 1 v Trnave.

Voľbu kandidáta/kandidátky na funkciu rektora/rektorky uskutoční tajným hlasovaním volebné zhromaždenie, ktoré je zložené zo všetkých členov/členiek Akademického senátu Trnavskej univerzity v Trnave (ďalej „Akademický senát“) a všetkých členov/členiek Správnej rady Trnavskej univerzity v Trnave (ďalej „Správna rada“).

**Lehota na podávanie návrhov** na kandidátov/kandidátky na funkciu rektora/rektorky Trnavskej univerzity v Trnave sa určuje **od 23.2.2024 do 27.5.2024 do 12:00 hod.** (do tohto času je potrebné návrh doručiť).

Právo navrhovať kandidáta/kandidátku na funkciu rektora/rektorky majú členovia/členky akademickej obce univerzity a členovia/členky Správnej rady. Navrhovateľ/navrhovateľka musí v čase podania návrhu pripojiť k návrhu nasledujúce prílohy:

1. vyhlásenie kandidáta/kandidátky, že súhlasí so svojou kandidatúrou,
2. stručný odborný životopis kandidáta/kandidátky,
3. návrh stratégie rozvoja univerzity,
4. čestné vyhlásenie, že kandidát/kandidátka spĺňa zákonné predpoklady na výkon funkcie rektora/rektorky.

Návrhy sa podávajú predsedovi Akademického senátu v písomnej forme v zalepenej obálke s označením "*Návrh kandidáta na rektora TU*" na nasledujúcu adresu:

*doc. JUDr. Peter Varga, PhD.*

*predseda Akademického senátu Trnavskej univerzity v Trnave*

*Trnavská univerzita v Trnave*

*Hornopotočná 23*

*918 43 Trnava*

Návrh musí byť doručený do podateľne do **27.5.2024 do 12:00 hodiny**.

Ak návrh nebude obsahovať všetky prílohy, navrhovaný kandidát/kandidátka nebude zaradený/á do zoznamu kandidátov/kandidátok na funkciu rektora/rektorky TU.

V Trnave 21. 2. 2024

doc. JUDr. Peter Varga, PhD.

predseda Akademického senátu Trnavskej univerzity v Trnave